شخ منصور اشرمه

شخ منصور اُشُرمه (منصور اشرمه‌ای؛ ۲ ژوئن ۱۷۶۲–۱۳ آوریل ۱۷۹۴) نظومی فرمنده و چچنی اسلومی سِلار بی یه کا چچن و چرکس وسه بجنگسنه.وه گت کاترینۀ امپریالیستیۀ توسعه خائی براوری سور هستائنه. شخ منصور ره اولین شمالۀ قفقاز مدار سلار دوننه. وه چچنی مردوم و شمالی قفقازونۀ پهلوون هسنه.Robert W. Schaefer (2010). The Insurgency in Chechnya and the North Caucasus: From Gazavat to Jihad. ABC-CLIO.

 جیوه نومه 
منصور اشرمه گروزنی دله، چچن پرکن دله سونژا هیلائه لوچه دله چش وا هاکردنه. دمالتر شه تحصیلات وسه بوردنه داغستون و دس آخر اته ملا خنه دله بوردنه کا نقشبندیه مکتب ره دمال کردنه و صوفی بی ینه دله دَرس بخوندسنه 
راست|بندانگشتی
(۱۷۸۴.م) شخ منصور کا امام بی بی یه، دگردنه چچن. شخ منصور اروسیۀ قاشون چچن پرکن ره سر ایموئنه و اینتا کار شخ منصور ره آرز هاکردنه.وه کافر چچنی شون ره دسور هادائه شه قبلی رسم و دب ره پس بزوئن، ادی سیگار نکشن و مشروب نخرن، وه اجتماعی رسوم ره اسلومی مفاهیم تاثیر بن بیشتنه، وشون ره اته تاته وسه اسلومی وحدت وسه موعظه هاکردنه. اینتا کار اته لزمی دله کا وشونه مردئم ویشتر نامسلم بی ینه خله موشکل بی یه. اسلومۀ رسوم خصوصا سیسُِنی پرکنون دله رسم دنیه. اته مقدس نورد کا وه سر بیتنه اته تاته بیه، چچنستون متحد هاکردن وسه.

شخ منصور چچنی مردوم میون روشناس بونه، انه سر اروسیه امپراطوری فلاش هاکردنه وه ره بالگیر هاکنه. (۱۷۸۵.م) اردوس شون اته قاشون کشی چچن ره هاکردننه تا وشون ره نسق هاکنه. اروسیۀ قاشون اشمار ۵۰۰۰ پک بی یه. اون گدر اروسیۀ قاشون شخ منصورۀ آوادی برسیننه، آوادی ره پوت بدینه. اروسی سلات شون کا وشون ره غز بَیت بی یه، آوادی ره تش بزوئنه. شخ منصوره دمالتر شه دگردنه شه آوادی اما آوادی ره تالون بَیه بدیه و همونجه مقدس نورد ره جار بزوئه، هله ویله چچنی جنگی مردیون جم بینه و اروسیۀ قاشون ره دمال هاکردنه و سونژا هیلائه لو وشون جا دپیتنه و باش بینه.فراخود اروسی سلات شون بمردنه و پا بن بینه.اونسفه شخ منصور بوردنه داغستون و مدار جنگی مردیون ره اوجه جم هاکردنه. تا (دسامبر ۱۷۸۵.م) ، شخ منصورۀ قاشون ۱۲۰۰۰ پک جا برسیه. ایی وجود جا؛ شخ منصورۀ تاته کا بتونه اروسیۀ بنه نفوذ هاکنه، پسغوم ندائه.

ارسویۀ مردوم شه شهرکون ره قوی هاکردنه و گت کاترین شه سلات شون ره گرجستون جا تا تِرِک هیلا پس هنشائینه. (۱۷۸۶.م) اروسیۀ قاشون نوئی ولادی قفقاز کلا ره ول هاکردنه و تا ۱۷۸۳.م دیر وره اشغال ناکردنه. (۱۷۸۷ تا ۱۷۹۱.م) شخ منصور بوردنه غربی شمال قفقاز و چرکس دله اس هاکردنه و اسلومۀ رسوم ره اوجه قوی هاکردنه. وه چرکس شون و نوقایی شونۀ سلار بیه و اروسیه براوری وشون وسه سلاری کردنه.

( ژوئن ۱۷۹۱ )، شخ منصور عثمانی آناپا کلائه دله سیو دریوئه دله اونگدر وشون ره کوس هدا بی ینه، پا بن بونه. وره سن پترزبورگ بَوردننه و وره ابدی زیندونی هاکردننه.(آوریل ۱۷۹۴)، شخ منصور اشرمه، ۳۲ سند دله، اشلیسل بورگ کلا دله جان هادائه.

 منابع 

رج:۱۷۶۲ بزائه‌ئون
رج:۱۷۹۴ بمرده‌ئون
رج:چچن گت آدمون
رج:روسیه گت آدمون
رج:ملائون